title: يوبا التاني
text: و معروف بلّي يوبا شارك حتا ف لحرب لي وقعات فإسبانيا، فاش مشا مع الإمبراطور أغسطس و بقاو فإسبانيا عامين هوما عام 26 ق.م و 25 ق.م ، فاش حارب لعسكر رّوماني جيوش الآشتوريين و الكنطبريين ، ومن بعد ما كملات لحرب فإسبانيا، أغسطس عطا واحد الطرف من أرض الجيتول ليوبا باش يحكمها و هادشي باش يعوض ليه الأراضي لّي كان لواليد تاع يوبا حاكمها، و محبسش هنا و لكن بعد ما مات لماليك بوݣود على يد أݣريبا ، و حتا لماليك بوكوس الثاني مات بعدما وصى باش تْعطا المملكة الموريطانية -لي كانت شادّا أقصى توسع ليها- للرّومان، قرر الإمبراطور يعطي دوك جّوج ممالك ليوبا باش يحكمهم، وهكدا و هكدا و فالخريف تاع سنة 25 ق.م يوبا غادي يولّي ماليك رسمي على مملكة بوغود و مملكة بوكوس الثاني و مملكة يوبا لّول .